CELEX: 32011D0170
Language: lv
Date: 2011-03-21 00:00:00
Title: Padomes Lēmums 2011/170/KĀDP ( 2011. gada 21. marts ), ar ko groza Lēmumu 2010/330/KĀDP par Eiropas Savienības Integrēto tiesiskuma misiju Irākā EUJUST LEX-IRAQ

22.3.2011   
            
            
               LV
            
            
               Eiropas Savienības Oficiālais Vēstnesis
            
            
               L 76/61
            
         PADOMES LĒMUMS 2011/170/KĀDP
   (2011. gada 21. marts),
   ar ko groza Lēmumu 2010/330/KĀDP par Eiropas Savienības Integrēto tiesiskuma misiju Irākā EUJUST LEX-IRAQ
   
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu un 43. panta 2. punktu,
   tā kā:
   
               (1)
            
            
               Padome 2005. gada 7. martā pieņēma Vienoto rīcību 2005/190/KĀDP par Eiropas Savienības Integrēto tiesiskuma misiju Irākā, EUJUST LEX
                   (1). Minētās vienotās rīcības, kas vēlāk grozīta un paplašināta, darbības termiņš beidzās 2009. gada 30. jūnijā.
            
         
               (2)
            
            
               Padome 2009. gada 11. jūnijā pieņēma Vienoto rīcību 2009/475/KĀDP (2), ar ko pagarināja EUJUST LEX pilnvaru termiņu vēl uz 12 mēnešiem līdz 2010. gada 30. jūnijam un kas paredzēja, ka šajā laikā EUJUST LEX bija jāsāk izmēģinājuma fāze Irākā.
            
         
               (3)
            
            
               Padome 2010. gada 14. jūnijā pieņēma Lēmumu 2010/330/KĀDP (3), ar ko pagarināja EUJUST LEX pilnvaru termiņu vēl uz 24 mēnešiem līdz 2012. gada 30. jūnijam un kas paredzēja, ka šajā laikā EUJUST LEX-IRAQ vajadzētu pakāpeniski pārcelt savas darbības un attiecīgās struktūras uz Irāku, koncentrējoties uz specializētām mācībām, vajadzības gadījumā turpinot veikt darbības ārpus valsts.
            
         
               (4)
            
            
               Lēmumā 2010/330/KĀDP paredzēja bāzes finansējumu, lai segtu ar EUJUST LEX-IRAQ saistītos izdevumus laikposmā no 2010. gada 1. jūlija līdz 2011. gada 30. jūnijam. Šī bāzes finansējuma summa būtu jāpalielina, lai segtu misijas operatīvās vajadzības, un tādējādi atbilstīgi būtu jāgroza Lēmums 2010/330/KĀDP.
            
         
               (5)
            
            
               Misijas pilnvaras īsteno drošības situācijā, kura var pasliktināties un varētu kaitēt Līguma 21. pantā izklāstīto Savienības ārējās darbības mērķu sasniegšanai.
            
         
               (6)
            
            
               Misijas vadības un kontroles struktūra nedrīkstētu skart misijas vadītāja līgumsaistības ar Komisiju, īstenojot misijas budžetu,
            
         IR PIEŅĒMUSI ŠO LĒMUMU.
   1. pants
   Lēmuma 2010/330/KĀDP 11. panta 1. punktu aizstāj ar šādu punktu:
   
      “1.   Ar misijas īstenošanu saistīto izdevumu segšanai paredzētais bāzes finansējums laikposmam no 2010. gada 1. jūlija līdz 2011. gada 30. jūnijam ir EUR 22 300 000.”
   
   2. pants
   Šis lēmums stājas spēkā tā pieņemšanas dienā.
   
      Briselē, 2011. gada 21. martā
      
         
            Padomes vārdā –
         
            priekšsēdētājs
         
         C. ASHTON
      
   
   
      (1)  OV L 62, 9.3.2005., 37. lpp.
   
      (2)  OV L 156, 19.6.2009., 57. lpp.
   
      (3)  OV L 149, 15.6.2010., 12. lpp.